આપની અંદર રહેલી સાહિત્‍ય કે કલાસૂઝને બહાર લાવવા માટે યોગ્‍ય સમય છે. પરિવારજનો તરફ વિશેષ ધ્‍યાન આપશો. શુભ કે માંગલિક પ્રસંગોમાં જવાનું જાય. ભાગ્‍યવૃદ્ધિની તકો સાંપડશે. આર્થિક આયોજનોમાં થોડા અવરોધો બાદ ગાડી પાડે ચડવા લાગશે. સરકારી બૉન્ડ, બેંકમાં ડિપોઝિટ, ડિબેન્ચર કે શેરમાં મૂડીરોકાણ કરશો. જોકે રોકાણ માટે કોઈની સલાહ પર આધાર રાખવાના બદલે દરેક પાસાની જાતે જ ચકાસણી કરવી. મૃદુવાણીથી નવા સંબંધો બાંધી શકશો અને વિશાળ મિત્રમંડળને પ્રેમ આપી શકશો તેમજ તેમનો પ્રેમ પામી શકશો. લાંબા અંતરની મુસાફરી કે વિદેશગમનનું આયોજન કરી શકશો. વડીલો સાથે યાત્રાધામની મુલાકાત થાય. અભ્યાસમાં સંતાનોની પ્રગતિ આપના મનને પ્રસન્ન કરશે. વાણી અને વર્તન પર સંયમ રાખજો અન્યથા કોઈની મજાક મશ્કરી કરતાં હસવામાંથી ખસવું થઈ જવાની પરિસ્થિતિ સર્જાય. ગેરસમજ ઊભી થતા સંબંધોમાં તિરાડ પડશે. વેપારીઓને ઉઘરાણી વસૂલ થાય. નોકરી વ્‍યવસાયમાં લાભદાયક પરિણામો મળે. બઢતીનો માર્ગ મોકળો થાય. વેપારમાં નવી દિશાઓ ખુલતી જણાય. અટવાઇ ગયેલાં કાર્યો પૂરાં થાય. આંખોને લગતી સમસ્યા થાય. પરિવારના સભ્‍યો તરફથી ઘરમાં વિરોધનો સામનો કરવો પડશે. વિવાહિત જાતકોનું દાંપત્યજીવન મધુરતાભર્યું રહેશે. આપના મનગમતાં મિત્રો, સ્‍વજનો સાથે બહાર હરવા ફરવાથી આપ ખૂબ જ આનંદમાં હશો. સ્વાસ્થ્ય એકંદરે સારું રહેશે. ઉપરી અધિકારીઓ સાથે ઘર્ષણ ટાળવું.